PTT-BCP ลดราคาน้ำมันทุกชนิด 30 สต./ลิตร เว้น E85 คงเดิม มีผลพรุ่งนี้
ข่าวดี! PTT-BCP ลดราคาน้ำมันทุกชนิด 30 สต./ลิตร เว้น E85 คงเดิม มีผลพรุ่งนี้ (27 เม.ย.) เวลา 05.00 น. เป็นต้นไป
26 เม.ย. 2560

บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ประกาศปรับลดราคาขายปลีกน้ำมันทุกชนิดลงลิตรละ 30 สตางค์ ยกเว้น E85 คงเดิม มีผลตั้งแต่วันพรุ่งนี้ (27 เม.ย.) เวลา 05.00 น. เป็นต้นไป
ทั้งนี้จะส่งผลให้ราคาน้ำมันของ ปตท. และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 34.16 บาท, แก๊สโซฮอล 95 ลิตรละ 27.05 บาท, แก๊สโซฮอล 91 ลิตรละ 26.78 บาท, E20 ลิตรละ 24.54 บาท, E85 คงเดิมที่ลิตรละ 19.74 บาท ส่วนดีเซล ลิตรละ 25.19 บาท (ราคานี้ยังไม่รวมภาษีท้องที่ของแต่ละจังหวัด)
 